સુરત જિલ્લાના મોટા વરાછા વિસ્તારમાં રહેતા બિલ્ડર જયંતિ તારપરાનું સરથાણાથી અપહરણ થયુ હતું અને અપહરણકારોએ 50 લાખની ખંડણી લઈ બિલ્ડરને છોડી દીધો હતો. આ ઘટનામાં પોલીસે આરોપીઓને ઝડપી તેમની પાસેથી 14 લાખ જેટલી મતા કબ્જે કરી હતી. અને આ કેસની વધુ તપાસ શરૂ કરી છે. નોંધનીય છે કે આ ઘટનામાં પકડાયેલા અપહરણકારો હીરા ઉદ્યોગથી જોડાયેલા છે. 3 વીઘા જમીન બાબતના વિવાદમાં જયંતીભાઈએ નારાયણ આહીરને સોપારી આપી હતી. જેથી ભુપત આહિર અને તેની મંડળીએ આ અપહરણ કર્યું હતું.